
52                                                            DR.30.10.2018                                                                                                                          

 
depan kaum India di Malaysia di bawah Pakatan Harapan akan sentiasa dibela. Terima kasih 
Yang Berhormat. 

 Tuan Karupaiya Mutusami [Padang Serai]: Saya setuju Yang Berhormat. 

 Timbalan Yang di-Pertua [Tuan Nga Kor Ming]: Ini sudah jadi kelab penyokong. 

 Dr. Md Farid bin Md Rafik: Sedikit masa yang diberikan. Ada beberapa isu 
dibangkitkan mengenai ICU. Yang Berhormat Papar, Yang Berhormat Ayer Hitam, Yang 
Berhormat Tuaran, Yang Berhormat Mas Gading, Yang Berhormat Parit Sulong dan Yang 
Berhormat Paya Besar telah membangkitkan beberapa isu. Saya rasa Yang Berhormat Papar 
ada di sini. 

 Isu yang dibangkitkan oleh Yang Berhormat Papar pada 22 Oktober 2018 mengenai 
cadangan supaya pemilihan kontraktor bukan daripada senarai sedia ada di dalam senarai 
di jabatan-jabatan, pejabat daerah, majlis daerah yang diberi peluang berulang kali. Untuk 
makluman, proses pemilihan kontraktor dijalankan mengikut peraturan kewangan yang ada. 
Kementerian ataupun jabatan kerajaan perlu mengikut Pekeliling Perbendaharaan PK2.1 
Kaedah Perolehan Kerajaan. Segala peraturan atau arahan perlu dipatuhi sepenuhnya 
sebelum sesuatu perolehan boleh ditawarkan kepada kontraktor. Kontraktor yang berminat 
untuk menawarkan perkhidmatan kepada kerajaan perlu terlebih dahulu mendaftar dengan 
Kementerian Kewangan. Saya memberi jaminan bahawa urusan pelantikan kontraktor atau 
pembekal akan dijalankan dan terus dijalankan dengan telus dan teratur.  

 Seterusnya Yang Berhormat Papar membangkitkan mengenai status pelaksanaan 
Projek Mesra Rakyat kawasan Parlimen Papar yang berjumlah RM30 juta. Projek Mesra 
Rakyat ini merupakan salah satu butiran projek yang terdapat di dalam Rancangan Malaysia 
Kesebelas. Bagi tahun 2018 sehingga bulan Mei, projek ini ditangguhkan untuk diteliti dan 
penyelarasan sedang dijalankan.  

Mengenai permohonan supaya diberi peruntukan kepada wakil rakyat di Sabah dan 
Sarawak untuk membeli sebuah kereta pacuan empat roda dan sebuah van untuk kegunaan 
perjalanan ke kawasan pendalaman. Maaf saya ucapkan bahawa setakat ini kerajaan tidak 
bercadang untuk menyediakan peruntukan kepada Ahli Parlimen di Sabah dan Sarawak bagi 
pembelian kenderaan. Pembelian kenderaan ini perlu diteliti secara terperinci kerana akan 
melibatkan kos penyelenggaraan secara berkala yang akan meningkatkan kos pengurusan 
kerajaan. Setakat ini, kerajaan menyediakan sejumlah RM1 juta kepada kawasan Parlimen 
kerajaan di bawah peruntukan khas Yang Amat Berhormat Perdana Menteri bagi 
membolehkan Ahli Parlimen tersebut menyelaraskan keperluan rakyat di kawasan masing-
masing. 

 Seterusnya, akhir sekali Yang Berhormat Papar juga pada 22 Oktober 2018 
mencadangkan supaya projek-projek di bawah RMKe-11 dilaksanakan dengan lancar dan 
dipantau oleh pegawai-pegawai kepada wakil rakyat. Kerajaan berbesar hati di atas 
keprihatinan ini terhadap pelaksanaan projek-projek pembangunan di bawah RMKe-11 
berdasarkan Arahan No. 1, Majlis Tindakan Negara. Platform yang melibatkan Ahli Parlimen 
dan Ahli Dewan Undangan Negeri telah diwujudkan menerusi Jawatankuasa Kerja Tindakan 
Daerah, Jawatankuasa Kerja Tindakan Bahagian. Sehubungan dengan itu, platform yang 
sedia ada, kita harap boleh dimanfaatkan oleh wakil rakyat dan pegawai kepada wakil rakyat 
dalam memantau pelaksanaan projek-projek pembangunan di kawasan masing-masing. 

 Timbalan Yang di-Pertua [Tuan Nga Kor Ming]: Yang Berhormat, masa sudah 
tamat. 

 Dr. Md Farid bin Md Rafik: Okey.  

 Dato’ Dr. Noraini Ahmad [Parit Sulong]: [Bercakap tanpa menggunakan 
pembesar suara] 

 Dr. Md Farid bin Md Rafik: Ada Yang Berhormat Parit Sulong. Baiklah ada satu, 
satu Tuan Yang di-Pertua. 

 Timbalan Yang di-Pertua [Tuan Nga Kor Ming]: Sila. 

 Dr. Md Farid bin Md Rafik: Okey, ini isu telah dibincangkan tadi sebenarnya Yang 
Berhormat Parit Sulong. Ada dibincangkan mengenai peruntukan-peruntukan masjid. Isu 
yang sama dibangkitkan oleh Yang Berhormat Ayer Hitam pada 22 Oktober 2018 dan Yang 
Berhormat Parit Sulong pada 29 Oktober 2018 mengenai empat peruntukan membangkitkan 



depan kaum India di Malaysia di bawah Pakatan Harapan akan sentiasa dibela. Terima kasih Yang Berhormat. Tuan Karupaiya Mutusami [Padang Serai]: Saya setuju Yang Berhormat. Timbalan Yang di-Pertua [Tuan Nga Kor Ming]: Ini sudah jadi kelab penyokong. Dr. Md Farid bin Md Rafik: Sedikit masa yang diberikan. Ada beberapa isu dibangkitkan mengenai ICU. Yang Berhormat Papar, Yang Berhormat Ayer Hitam, Yang Berhormat Tuaran, Yang Berhormat Mas Gading, Yang Berhormat Parit Sulong dan Yang Berhormat Paya Besar telah membangkitkan beberapa isu. Saya rasa Yang Berhormat Papar ada di sini. Isu yang dibangkitkan oleh Yang Berhormat Papar pada 22 Oktober 2018 mengenai cadangan supaya pemilihan kontraktor bukan daripada senarai sedia ada di dalam senarai di jabatan-jabatan, pejabat daerah, majlis daerah yang diberi peluang berulang kali. Untuk makluman, proses pemilihan kontraktor dijalankan mengikut peraturan kewangan yang ada. Kementerian ataupun jabatan kerajaan perlu mengikut Pekeliling Perbendaharaan PK2.1 Kaedah Perolehan Kerajaan. Segala peraturan atau arahan perlu dipatuhi sepenuhnya sebelum sesuatu perolehan boleh ditawarkan kepada kontraktor. Kontraktor yang berminat untuk menawarkan perkhidmatan kepada kerajaan perlu terlebih dahulu mendaftar dengan Kementerian Kewangan. Saya memberi jaminan bahawa urusan pelantikan kontraktor atau pembekal akan dijalankan dan terus dijalankan dengan telus dan teratur. Seterusnya Yang Berhormat Papar membangkitkan mengenai status pelaksanaan Projek Mesra Rakyat kawasan Parlimen Papar yang berjumlah RM30 juta. Projek Mesra Rakyat ini merupakan salah satu butiran projek yang terdapat di dalam Rancangan Malaysia Kesebelas. Bagi tahun 2018 sehingga bulan Mei, projek ini ditangguhkan untuk diteliti dan penyelarasan sedang dijalankan. Mengenai permohonan supaya diberi peruntukan kepada wakil rakyat di Sabah dan Sarawak untuk membeli sebuah kereta pacuan empat roda dan sebuah van untuk kegunaan perjalanan ke kawasan pendalaman. Maaf saya ucapkan bahawa setakat ini kerajaan tidak bercadang untuk menyediakan peruntukan kepada Ahli Parlimen di Sabah dan Sarawak bagi pembelian kenderaan. Pembelian kenderaan ini perlu diteliti secara terperinci kerana akan melibatkan kos penyelenggaraan secara berkala yang akan meningkatkan kos pengurusan kerajaan. Setakat ini, kerajaan menyediakan sejumlah RM1 juta kepada kawasan Parlimen kerajaan di bawah peruntukan khas Yang Amat Berhormat Perdana Menteri bagi membolehkan Ahli Parlimen tersebut menyelaraskan keperluan rakyat di kawasan masing- masing. Seterusnya, akhir sekali Yang Berhormat Papar juga pada 22 Oktober 2018 mencadangkan supaya projek-projek di bawah RMKe-11 dilaksanakan dengan lancar dan dipantau oleh pegawai-pegawai kepada wakil rakyat. Kerajaan berbesar hati di atas keprihatinan ini terhadap pelaksanaan projek-projek pembangunan di bawah RMKe-11 berdasarkan Arahan No. 1, Majlis Tindakan Negara. Platform yang melibatkan Ahli Parlimen dan Ahli Dewan Undangan Negeri telah diwujudkan menerusi Jawatankuasa Kerja Tindakan Daerah, Jawatankuasa Kerja Tindakan Bahagian. Sehubungan dengan itu, platform yang sedia ada, kita harap boleh dimanfaatkan oleh wakil rakyat dan pegawai kepada wakil rakyat dalam memantau pelaksanaan projek-projek pembangunan di kawasan masing-masing. Timbalan Yang di-Pertua [Tuan Nga Kor Ming]: Yang Berhormat, masa sudah tamat. Dr. Md Farid bin Md Rafik: Okey. Dato' Dr. Noraini Ahmad [Parit Sulong]: [Bercakap tanpa menggunakan pembesar suara]. Dr. Md Farid bin Md Rafik: Ada Yang Berhormat Parit Sulong. Baiklah ada satu, satu Tuan Yang di-Pertua. Timbalan Yang di-Pertua [Tuan Nga Kor Ming]: Sila. Dr. Md Farid bin Md Rafik: Okey, ini isu telah dibincangkan tadi sebenarnya Yang Berhormat Parit Sulong. Ada dibincangkan mengenai peruntukan-peruntukan masjid. Isu yang sama dibangkitkan oleh Yang Berhormat Ayer Hitam pada 22 Oktober 2018 dan Yang Berhormat Parit Sulong pada 29 Oktober 2018 mengenai empat peruntukan membangkitkan.